paragraph_text: Pekinška patka je jugoslavenska i srpska punk skupina koju su osnovali Sreten Kovačević i Laslo Pihler. Sastavu se pridružuje basist Žurić. Kada im je zvuk postao dovoljno čvrst, kreću u potragu za pjevačem. Nalaze ga u Nebojši Čonkiću Čonti, koji se upravo vratio iz Londona i koji je bio inspiriran punkom i koji je bio dovoljno kvalificiran da bi poduprio izvornu zamisao sastava.